|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΔΗΜΟΣ ΚΑΡΔΙΤΣΑΣ |  |  | Καρδίτσα **24.09.2025**Αρ. Πρωτ.: **42456** |

**Περίληψη Προκήρυξης**

**για τη διενέργεια της Ετήσιας Παραδοσιακής Εμποροπανήγυρης**

 Η Αντιδήμαρχος Επιχειρηματικών Δραστηριοτήτων & Δημοτικής Αστυνομίας Δήμου Καρδίτσας **προκηρύσσει** την έναρξη της διαδικασίας υποβολής των αιτήσεων συμμετοχής στην ετήσια εμποροπανήγυρη.

 Η προθεσμία υποβολής των αιτήσεων – υπευθύνων δηλώσεων συμμετοχής με τα επισυναπτόμενα δικαιολογητικά, όπως κατωτέρω προβλέπονται, ορίζεται **από την 29η Σεπτεμβρίου έως την 10η Οκτωβρίου 2025**. Μετά την πάροδο της ανωτέρω προθεσμίας οι αιτήσεις θα θεωρούνται εκπρόθεσμες.

 Οι αιτήσεις θα υποβάλλονται αυτοπροσώπως ή μέσω εξουσιοδοτημένου προσώπου κατά τις εργάσιμες ημέρες και ώρες στο αρμόδιο **Τμήμα Αδειοδοτήσεων, Ρύθμισης Εμπορικών Δραστηριοτήτων & Λαϊκών Αγορών.** Επίσης, οι αιτήσεις και τα δικαιολογητικά μπορούν να αποστέλλονται και ταχυδρομικώς (δ/νση: **Δημαρχείο Καρδίτσας, Μυρμιδόνων 2, Καρδίτσα, ΤΚ 43131**), με δαπάνη που βαρύνει τους ενδιαφερόμενους, ή σκαναρισμένες μέσω ηλεκτρονικού ταχυδρομείου φέροντας ηλεκτρονική υπογραφή (στο e-mail: **municipality@dimoskarditsas.gov.gr**).

 Δικαίωμα συμμετοχής έχουν φυσικά και νομικά πρόσωπα, κάτοχοι: **α)** Βεβαίωσης δραστηριοποίησης ετήσιας διάρκειας στις βραχυχρόνιες αγορές **β)** Άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές. **γ)** Άδειας δραστηριοποίησης στο στάσιμο ή στο πλανόδιο εμπόριο **δ)** Άδειας χειροτέχνη - καλλιτέχνη.

 Για την απόδοση της θέσης οι υποψήφιοι πωλητές υποβάλλουν τη βεβαίωση δραστηριοποίησης ή την άδεια που κατέχουν, ανάλογα με την κατηγορία στην οποία ανήκουν. Οι σχετικές αιτήσεις – υπεύθυνες δηλώσεις των ενδιαφερομένων θα πρέπει απαραιτήτως να συνοδεύονται από τα κάτωθι δικαιολογητικά: **α)** την κατά περίπτωση άδεια, **β)** Φωτοαντίγραφο της Αστυνομικής Ταυτότητας ή, αν πρόκειται για αλλοδαπούς, φωτοαντίγραφο της άδειας διαμονής σε ισχύ ή διαβατηρίου, **γ)** Βιβλιάριο υγείας ή Πιστοποιητικό υγείας, εφόσον πρόκειται για διάθεση τροφίμων, **δ)** Δημοτική Ενημερότητα από τον Δήμο Καρδίτσας (άρθρο 285 Δ.Κ.Κ.), η οποία θα αναζητείται αυτεπάγγελτα από την Υπηρεσία. **ε)** Τα κατά περίπτωση δικαιολογητικά του Κανονισμού Λειτουργίας της εμποροπανήγυρης Καρδίτσας, σε περίπτωση συμμετεχόντων που υπάγονται στην κατηγορία «*Επιχείρηση μαζικής εστίασης – επιχείρηση παρασκευής και προσφοράς τροφίμων και ποτών σε προσωρινό χώρο*». **ζ)** Οι συμμετέχοντες των λοιπών κατηγοριών θα προσκομίζουν Υπεύθυνη Δήλωση ότι θα είναι εφοδιασμένοι με τουλάχιστον έναν πυροσβεστήρα 6 κιλών ξηράς κόνεως, η λειτουργία του οποίου θα είναι σε καλή κατάσταση και θα τοποθετείται σε εμφανές σημείο.

 Για την έκδοση της έγκρισης συμμετοχής στην εμποροπανήγυρη απαιτείται η προηγούμενη καταβολή του αντίστοιχου τέλους χρήσης ανά θέση.

 Για οποιαδήποτε διευκρίνιση οι ενδιαφερόμενοι μπορούν να απευθύνονται στο αρμόδιο **Τμήμα Αδειοδοτήσεων, Ρύθμισης Εμπορικών Δραστηριοτήτων & Λαϊκών Αγορών** της Δ/νσης Οικονομικών Υπηρεσιών του Δήμου Καρδίτσας (*τηλ.: 2441554074*).

Η Αρμόδια Αντιδήμαρχος

Επιχειρηματικών Δραστηριοτήτων & Δημοτικής Αστυνομίας Δήμου Καρδίτσας

ΟΛΓΑ ΜΑΚΡΗ